Spellemannprisen 2007

Spellemannprisen 2007 blei delt ut i Oslo Spektrum i Oslo laurdag 2. februar 2008. Hellbillies blei kåra til Årets spellemann, DumDum Boys fekk heidersprisen frå juryen og Rolf Løvland fekk bransjeprisen. Trompetisten Tine Thing Helseth blei kåra til «årets nykomar» og fekk dermed eit arbeidsstipend på 200 000 kroner. Stipendet, som blei delt ut for første gong, blei delt ut av vederlagsbyrået Gramo for å gje vinnaren «eit utgangspunkt for å arbeide vidare med musikken sin, slik at dei kan glede oss meir i framtida».

Då påmeldingsfristen gjekk ut i desember 2007, var det registrert 625 påmeldingar. Mellom desse blei dei nominerte i dei ulike klassane plukka ut og offentleggjort 3. januar 2008. Vinnaren av dei ulike klassane, inkludert Årets spellemann, blei kåra av ein jury, med unntak av årets musikkvideo og årets hit der publikum har hatt høve til å vere med å røyste fram vinnaren. Det blei på førehand ikkje offentleggjort nokon nominasjonar til Årets spellemann, heidersprisen frå juryen og bransjeprisen. Prisen for årets musikkvideo blei utdelt på TV 2-programmet Fredag dagen før hovudutdelinga.

Prisutdelinga blei overført direkte på TV 2, med Harald Rønneberg og Thomas Numme som programleiarar.

 Vinnarar 
 Klasse Artist Tittel Plateselskap Kvinneleg artist  Susanne Sundfør  Susanne Sundfør MBN Mannleg artist  Magnet  The Simple Life  Sony BMG Popgruppe  Superfamily  Warszawa  Propeller Rec. Elektronika  Salvatore  Days Of Rage  Racing Junior Samtidsmusikk  Kari Rønnekleiv / Ole-Henrik Moe  Ciaccona/3 Persephone Perceptions  Rune Grammofon Rock  My Midnight Creeps  Histamin   MMC Records Blues  Grande  Uppers, Downers, Screamers & Howlers  Fabuloso Records Country  Hellbillies  Spissrotgang  EMI Music Norway Metal  Mayhem  Ordo Ad Chao  Season Of Mist Hip hop  Madcon  So Dark The Con Of Man  Bonner Amigo Folkemusikk/gammaldans  Sigrid Moldestad  Taus   Heilo  Danseorkester  Anne Nørdsti  Livli’ På Låven  Tylden & Co Jazz  Petter Wettre  Fountain Of Youth  Household Records Klassisk musikk  Bergen Philharmonic Orchestra  Prokofiev: Romeo & Juliet  Bis Records AB Viser  Henning Kvitnes  Stemmer I Gresset  Bonnier Amigo/Scandicana Open klasse  Live Maria Roggen  Circuit Songs  Jazzland Barneplate  Rasmus Og Verdens Beste Band  Kyssing E Hæsli…  MBN Årets nykomar  Tine Thing Helseth  Haydn/Hummel/Albinoni/Neruda  Simax Classics Årets hit  Madcon  «Beggin'»  Bonner Amigo Årets musikkvideo  Dimmu Borgir  «The Serpentine Offering»  Nuclear Blast Årets spellemann  Hellbillies  Bransjepris  Rolf Løvland  Heidersprisen frå juryen  DumDum Boys 

Kjelder
 Nettstaden ifpi.no 

Bakgrunnsstoff
Denne artikkelen bygger på «Spellemannprisen 2007» frå ,  den 8. juni 2009.  


Kategori:Spellemannprisen
Kategori:Musikk i 2007
Kategori:Musikk i 2008
Kategori:Kultur i 2008